Kolumbusas "Blue Jackets"

**Kolumbusas "Blue Jackets"** () ir profesionāls ASV hokeja klubs, kas ir bāzēts Kolumbusā, Ohaio štatā, ASV. Klubs spēlē Nacionālās hokeja līgas Austrumu konferences Metropolitēna divīzijā. "Blue Jackets" ir viens no jaunākajiem līgas klubiem, tas tika dibināts 2000. gadā un kopš tā brīža spēlē NHL.

Savas pastāvēšanas vēsturē "Blue Jackets" ne reizi nav uzvarējis NHL, kā arī ne reizi nav uzvarējis divīzijā vai konfercē. Pirmoreiz Stenlija kausa izcīņai (NHL sezonas izslēgšanas spēlēs) komanda kvalificējās 2009. gadā, līdz tam "Blue Jackets" bija vienīgais pašreizējais NHL klubs, kam to nebija izdevies izdarīt. Mājas spēles komanda aizvada *[[Nationwide Arena]]* hallē.
## Komandas informācija
### Komandas nosaukums
Nosaukums "Blue Jackets" (*zilie mundieri*) tika izvēlēts, lai atzīmētu "patriotismu, lepnumu un bagātīgo pilsoņu kara vēsturi Ohaio štatā un Kolumbusas pilsētā." Kad ASV prezidents Abrahams Linkolns pieprasīja, lai Ohaio štatā izveido desmit pulkus, sākoties karadarbībai, štata iedzīvotāji atsaucās, kopumā trīs mēnešu dienestam izveidojot 23 brīvprātīgo kājnieku pulkus. No Ohaio štata ir nākuši arī vairāki nozīmīgi pilsoņu kara dalībnieki, tostarp Viljams Šērmens, Uliss Grānts, Filips Šeridans un Džordžs Ārmstrongs Kasters. Pašā Kolumbā atradās lielas militārās bāzes *Camp Chase* un *Camp Thomas*, kurās pilsoņu kara laikā atradās simtiem tūkstošu Savienības karavīru un tūkstošiem konfederācijas karagūstekņu.
### "Lielgabals"
[thumb|upright|[M1857 12 mārciņu Napoleona lielgabals|1857. gada Napoleona lielgabala makets tiek "izšauts" Nationwide Arena hallē laikā, kad "Blue Jackets" komanda izslido uz ledus, kad viņi gūst vārtus un uzvar spēli.]]
Pirms 2007.–2008. gada sezonas sākuma "Blue Jackets" komanda Nationwide Arena hallē novietoja 1857. gada Napoleona lielgabala kopiju. Šis lielgabals tiek "izšauts" mājas spēlēs, kad:
* "Blue Jackets" spēlētāji dodas uz ledus spēles sākumā
* "Blue Jackets" spēlētāji gūst vārtus
* spēli uzvar "Blue Jackets" komanda
Kad "Blue Jackets" spēlētāji gūst vārtus, arī tiek atskaņots grupas AC/DC skaņdarba "For They About Rock (We Salute You)" ievads, tad tiek izšauts lielgabals, kam seko grupas Locksley dziesmas "The Whip" piedziedājums.
## Sasniegumi
* **[[Stenlija kauss]]**: 0
* **Konferences čempioni**: 0
* **Divīzijas čempioni**: 0

## Spēlētāji
### Šobrīdējais sastāvs
*Pēdējoreiz atjaunots .*

#### Vārtsargi
* 73  Džets Grīvss
* 90  Elvis Merzļikins

#### Aizsargi
* 2  Džeiks Kristiansens
* 5  Dentons Mateičaks
* 8  Zaks Verenskis (Kapteiņa palīgs)
* 9  Ivans Provorovs
* 15  Dante Fabro
* 44  Ēriks Gudbransons (Kapteiņa palīgs)
* 78  Deimons Seversons

#### Uzbrucēji
* 3  Čārlijs Koils
* 4  Kols Silindžers
* 10  Dmitrijs Voronkovs
* 11  Mailss Vuds
* 19  Adams Fantili
* 21  Īsaks Lundestrems 
* 23  Šons Monahens
* 24  Metjū Olivjē
* 24  Zeks Estons-Rīss
* 38  Būns Dženers (Kapteinis)
* 86  Kirils Marčenko
* 91  Kents Džonsons

## Līderi
### Komandas visu laiku rezultatīvākie spēlētāji

### Kluba spēlētāju rekordi
* Visvairāk gūto vārtu sezonā: Riks Nešs, 41 (2003.—04.)
* Visvairāk rezultatīvo piespēļu sezonā: Artemijs Panarins, 59 (2018.—19.)
* Visvairāk gūto punktu sezonā: Artemijs Panarins, 87 (2018.—19.)
* Visvairāk soda minūšu sezonā: Džodijs Šellijs, 249 (2002.—03.)
* Visvairāk gūto punktu sezonā, starp aizsargiem: Sets Džonss, 57 (2017.—18.)
* Visvairāk gūto punktu sezonā, starp debitantiem: Pjērs Luks Dibuā, 48 (2017.—18.)

### Komandas treneri

*  Deivs Kings (2000—2003)
*  Dags Makleins (2003—2004)
*  Žerārs Galāns (2004—2006)
*  Gerijs Egnū (2006)
*  Kens Hičkoks (2006—2010)
*  Klods Noels (2010)
*  Skots Arnels (2010—2012)
*  Tods Ričardss (2012—2015)
*  Džons Tortorella (2015—2021)
*  Breds Larsens (2021—2023)
*  Maiks Bebkoks (2023)
*  Paskāls Vincents (2023—2024)
*  Dīns Evasons (2024—2026)
*  Riks Bouness (2026—*pašlaik*)

### Komandas kapteiņi

*  Lails Odelīns (2000—2002)
*  Rejs Vitnijs (2002—2003)
*  Lūks Ričardsons (2003—2005)
*  Ādams Fūts (2005—2008)
*  Riks Nešs (2008—2012)
*  Niks Foliņo (2015—2021)
*  Būns Dženers (2021—*pašlaik*)

## Atsauces

## Ārējās saites

* Kluba oficiālā mājaslapa  
* Hockey-Reference profils